ניכוי תשלומים לקופות גמל בעבור "בעל שליטה"

חברה עוסקת בתחום התוכנה והמחשבים, והיא משלמת ל"קרן מקפת" בעבור שני בעלי שליטה בה.

שיעורי הניכוי: %6 - מעביד; %5.5 - עובד.

השאלות הן:

1. האם כל ההוצאה מוכרת ?

2. האם כל ניכוי העובד מוכר כזיכוי בשיעור %35 ?

יניב גבריאל משיב:

התשובה כאן על פניית השואלת מובאת בכפיפות לעובדות הכלולות בה.

לשאלה 1:
תשלומים לקופות גמל, ששילמה "חברת מעטים"(1), בעד "בעל שליטה" בה(2), יותרו בניכוי (או לא יותרו בניכוי) כלהלן(2):

l לקופות גמל, שהן לפיצויים או לקצבה: בסכום שנתי משוקלל, המתעדכן מדי שנה - הסכום לשנת המס 2000 הינו 9,310 ש"ח.

אם חלק התשלומים לקופות הגמל מקורם בתשלומי השלמה לפיצויים בגין שנים קודמות - סך כל ההפרשה השנתית עשוי לעלות על הסכום המרבי השנתי בסך 9,310 ש"ח לשנת המס 2000(3).

l לקופות גמל, שהן קרנות השתלמות - בסכום שנתי שאינו עולה על %4.5 מ"המשכורת הקובעת" של בעל השליטה, בשנת המס 2000.

l לקופות גמל, שהן לתגמולים - התשלומים אינם מותרים בניכוי.

l ב"חברה משפחתית" - התשלומים לקופות גמל אינם מותרים בניכוי(4).

מודגש בזה, כי התשלומים שבנדון יותרו בכפיפות לשיעורי ההפרשה הנקובים בתקנות(5).

לשאלה 2:
תשלומי פרמיות לביטוח חיים (לחברת ביטוח), לקופת גמל שאושרה לצורך זה כעמית שכיר (למעט קרן השתלמות) - יעניקו זיכוי בשיעור %25 מהתשלומים.

אם התשלומים הם לרכישת זכויות לפנסיה מקיפה (דהיינו: תוכנית פנסיה הכוללת גם תשלומי נכות ותשלומי פנסיה לשאירים) - הזיכוי הוא בשיעור %35.

הזיכוי, בשיעור של %25 או %35, יינתן בעד תשלומים אלה עד לסכום של 1,536 ש"ח בשנת המס 2000 או עד ל-%5 מ"ההכנסה המזכה", שאינה עולה על 111,600 ש"ח בשנת המס 2000, לפי הסכום הגבוה יותר מבין השניים(6).

ככלל - זיכוי בעד תשלומי פרמיות לביטוח חיים (בשיעור %25) יינתן רק לתושב ישראל.

הפניות המשיב:

(1) סעיף 76 לפקודת מס הכנסה [להלן - "הפקודה"].

(2) סעיף 32(9)(א)(2) לפקודה.

(3) סעיף 17(5) לפקודה.

(4) סעיף 64א' (א)(3) לפקודה.

(5) תקנות מס הכנסה (כללים לאישור ולניהול קופות גמל), התשכ"ד-1964.

(6) סעיף 45א ו-47 לפקודה.

____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il